Қазақ-қырғыз ІІМ-нің бірлескен кеңесі өтті
"Қазақ-қырғыз ІІМ-нің бірлескен кеңесі өтті" | "https://abai.kz/post/56343"
TITLE: Қазақ-қырғыз ІІМ-нің бірлескен кеңесі өтті
URL: https://abai.kz/post/56343
META: "Қазақ-қырғыз ІІМ-нің бірлескен кеңесі өтті" | "https://abai.kz/post/56343"
DATE: 25.07.2017
AUTHOR(s): Abai.kz
TOTAL WORDS: 192
TEXT: 2017 жылдың 21-22 шілдесі аралығында Чолпон-Ата (Қырғызстан) қаласында Қазақстан мен Қырғызстан ішкі істер министрліктерінің Бірлескен екінші кеңесі өтті, - деп хабарлайды Abai.kz ақпараттық порталы. Кеңес отырысына Қазақстан Республикасы ішкі істер министрі Қ.Қасымов және Қырғызстан ішкі істер министрі У. Исраилов, қызметтер мен шекаралық ішкі істер органдарының басшылары қатысты. Делегация басшылары өз кезегінде екіжақты ведомствоаралық ынтымақтастықтың дамуына жақсы баға берді. Жиында бірінші өткізілген Бірлескен кеңестің (Тараз қ, 2015ж.) шешімдері табысты жүзеге асырылғаны, сондай-ақ шекаралық ынтымақтастықтың белсенді жүргізіліп жатқаны да аталып өтілді. Отырысқа қатысушылар күн тәртібі аясында ішкі істер органдарының шекаралық қылмысқа қарсы іс-қимыл бойынша екіжақты ынтымақтастығының қазіргі жағдайы мен болашағын қарастырып, сонымен бірге экстремизге қарсы күрес саласында ведомствоаралық іс-әрекеттерді жетілдіру мәселелерін талқылады. Аталған салалардағы екіжақты іс-әрекеттерді нығайту мақсатында іздеу жарияланған қылмыскерге, із-түссіз жоғалғандар мен анықталмаған мүрдеге және атыс қарулары, автокөліктер, есірткі құралдары, сондай-ақ ұрланған малдарды контрабандалық жолмен тасымалдаушылар, ұйымдасқан қылмыстық топтардың мүшелері мен басшылары туралы мәліметтерді жедел алмасу белсенділігін арттыру бойынша тиісті шаралар қабылдады. Бұған қоса, шекаралық өңірлерде келісілген жедел іздестіру шаралары мен арнайы операциялар жүргізу туралы келісімге қол жеткізілді. Отырыстың қорытындысында делегация басшылары шекаралық қылмысқа тосқауыл қою саласында, сонымен бірге экстремизмге қарсы күресте екіжақты ынтымақтастықтың белсенділігін арттыру шараларын қарастыратын Хаттамаға қол қойды. Abai.kz
